151. löggjafarþing 2020–2021.

Þingskjal 1700 — 424. mál.

2. umræða.

Breytingartillaga

við frumvarp til laga um breytingu á lögum um slysatryggingar almannatrygginga,
nr. 45/2015 (atvinnusjúkdómar, miskabætur o.fl.).

Frá Birgi Þórarinssyni.

Við 2. efnismgr. 5. gr. bætist: þ.m.t. hvaða gerðir krabbameina skulu teljast bótaskyldir atvinnusjúkdómar hjá slökkviliðsmönnum.

Greinargerð.

Slökkviliðsmenn eru útsettir fyrir starfsumhverfi sem vísindalega hefur verið sannað að eykur líkur á heilsubresti. Þannig eru slökkviliðsmenn allt að tvöfalt líklegri til að fá ákveðn
ar tegundir krabbameina samkvæmt rannsóknum.

Þrátt fyrir miklar forvarnir og betri útbúnað slökkviliðsmanna við slökkvistörf eiga þeir aldrei möguleika á að verja sig fullkomlega gegn krabbameinsvaldandi efnum í reyk sem myndast við bruna.

Í Kanada, Bandaríkjunum og Ástralíu eru um 15 tegundir af krabbameini skilgreindar sem atvinnusjúkdómar hjá slökkviliðsmönnum. Eðlilegt er að litið verði til þessa við skilgreiningu atvinnusjúkdóma slökkviliðsmanna í reglugerð.